নেপোলিয়ন বোনাপার্ট
নেপোলিয়ন বোনাপার্ট (, উচ্চারণ নাপোলেওঁ বোনাপার্ত), (জন্ম:১৫ই আগস্ট, ১৭৬৯; এজাক্সিউ, করসিকা, মৃত্যু:৫ই মে, ১৮২১; সেন্ট হেলেনা) ছিলেন ফরাসি বিপ্লবের সময়কার একজন জেনারেল। তিনি ফরাসি প্রজাতন্ত্রের প্রথম কনসল ( First Consul ) ছিলেন। তিনি নেপোলিয়ন ১ নামে ১১ নভেম্বর, ১৭৯৯ থেকে ৬ এপ্রিল ১৮১৪ পর্যন্ত ফ্রান্সের সম্রাট ছিলেন এবং পুনরায় ১৮১৫ সালের ২০ মার্চ থেকে ২২ জুন পর্যন্ত স্বল্প সময়ের জন্য ফ্রান্সের সম্রাট ছিলেন। তিনি ইতালির রাজাও ছিলেন। এছাড়া তিনি সুইস কনফেডারেশনের মধ্যস্থাকারী এবং কনফেডারেশন অফ রাইনের রক্ষকও ছিলেন।
ঈশ্বর পোখরেল
ঈশ্বর পোখরেল ৪ ফেব্রুয়ারি ১৯৫৪ সালে জন্মগ্রহণ করেন এবং তিনি বর্তমানে নেপালি কমিউনিস্ট পার্টির সচিবালয়ের সদস্য হিসেবে কাজ করছেন। ২০১৮ সালে এই পার্টি গঠনের পর থেকেই নেপালি এই রাজনীতিবিদ একই দায়িত্ব পালন করছেন। তিনি নেপালি কমিউনিস্ট পার্টির প্রাক্তন সাধারণ সম্পাদক এবং এই পার্টির পূর্বসূরি সিপিএন-ইউএমএলের সাধারণ সম্পাদক হিসাবেও দায়িত্ব পালন করেন। তিনি নেপালের কমিউনিস্ট পার্টির কেন্দ্রীয় কমিটির প্রতিষ্ঠাতা সদস্য এবং সিপিএন-ইউএমএল কেন্দ্রীয় কমিটির প্রতিষ্ঠাতা সদস্যও ছিলেন।